ఈ గ్రామంలో శ్రీ మేకా నరసయ్య (97) అను ఒక స్వాతంత్ర్య సమరయోధులు ఉన్నారు. వీరి భార్య శాయమ్మ (92). శ్రీ నరసయ్య గారు, సెప్టెంబరు,1917 లో ఈ గ్రామంలో ఒక రాజకీయ కుటుంబంలో జన్మించారు. 1929 లో మహాత్మా గాంధీ ఖద్దరు ఉద్యమంలో భాగంగా, మొవ్వ మండలంలోని <MASK>, అవురుపూడి, చినముత్తేవి, కూచిపూడి, పెదపూడి, మొవ్వ, కొడాలి గ్రామాల మీదుగా ఘంటసాల గ్రామానికి వచ్చినపుడు, వీరు తొలిసారిగా గాంధీజీని ఘంటసాలలో కలుసుకున్నారు. మచిలీపట్నంలోని కోనేరు సెంటరులో, 1930 లో, శ్రీ తోట నరసింహనాయుడు గారు కాంగ్రెసు జండా ఎగురవేసిన సమయంలో వీరు అక్కడ ఉన్నారు. 1934లో అస్పృస్యతా నివారణలో భాగంగా నిర్వహించిన ఉద్యమంలో వీరు, మహాత్మా గాంధీజీని మచిలీపట్నంలో రెండవసారి కలుసుకున్నారు. బందరు సమీపంలోని చిన్నాపురంలో నిర్వహించిన ఉప్పు సత్యాగ్రహంలో ఆయన శ్రీ చింతల వెంకటరామయ్యతో కలిసి పాల్గొన్నారు.
కోసూరు
విజయవాడ నిడుమోలు పెదపూడి చినముత్తేవి